**คำแนะนำในการเตรียมโปสเตอร์**

1. โปสเตอร์แนวตั้งขนาด 80×100 ซม.
2. ควรประกอบด้วยหัวข้อ ดังนี้**ชื่อเรื่อง:** ทั้งภาษาไทยและภาษาอังกฤษ
**ชื่อ และหน่วยงานผู้เขียน:** ทั้งภาษาไทยและภาษาอังกฤษ
**ไม่ต้องใส่บทคัดย่อ**
**บทนำ:** แสดงเนื้อหาโดยย่อของความสำคัญของปัญหา  การตรวจเอกสารที่เกี่ยวข้อง (เฉพาะงานที่สำคัญ) และวัตถุประสงค์ของงานวิจัย
**วิธีการศึกษา:**  ควรเขียนให้กระชับและเป็นลำดับที่เหมาะสม ประกอบด้วย แผนการทดลอง หน่วยทดลอง เทคนิคการเก็บ การวิเคราะห์ข้อมูลหรือตัวอย่าง การวิเคราะห์ทางสถิติ และรายละเอียดสำคัญอื่นๆ พอสังเขป
**ผลการศึกษา:** แสดงผลการวิจัย โดยใช้ตารางหรือรูปประกอบ และมีการบรรยายที่จำเป็น **วิจารณ์**(อาจรวมกับผลการศึกษา)**:**  ควรประกอบด้วยหลักการที่ได้จากผลการวิจัยเปรียบเทียบกับผลการวิจัยของผู้อื่น ปัญหาหรือข้อโต้แย้งในสาระสำคัญ ข้อเสนอแนะเพื่อการวิจัยในอนาคต และแนวทางที่จะนำไปใช้ประโยชน์
**สรุป:**  ควร สรุปให้สอดคล้องกับวัตถุประสงค์ และควรกระชับ ไม่ควรรายงานผลซ้ำซ้อนกับตารางหรือรูปภาพประกอบ และวิจารณ์
**คำขอบคุณ**(ถ้ามี) **:** สำหรับผู้ช่วยเหลืองานวิจัย หรือการเตรียมเอกสาร (แต่มิได้เป็นผู้ร่วมงานวิจัย) แหล่งทุนหน่วยงาน หรืออื่นๆ ตามความเหมาะสม
**เอกสารอ้างอิง:** ควรเลือกการอ้างอิงเฉพาะที่เป็นหลักสำคัญกับงานวิจัย เขียนตามรูปแบบของการเตรียมต้นฉบับ อนุโลมให้ใช้ตัวอักษรขนาดเล็กกว่าปกติได้
3. ไม่เป็นการตัด (cut) จากต้นฉบับมาแปะ (paste) ลงในโปสเตอร์ ควรเรียบเรียงโดยย่อจากต้นฉบับมาลงในโปสเตอร์ มีจำนวนตารางและภาพประกอบที่เหมาะสม
4. ผู้นำเสนอต้องนำโปสเตอร์ไปติดในบริเวณที่จัดไว้ ในช่วงล่วงหน้าก่อนลงทะเบียน (ช่วงเย็น 14 พฤศจิกายน พ.ศ2566 และช่วงเช้า15 พฤศจิกายน พ.ศ.2566)
5. ผู้นำเสนอต้องอยู่ประจำโปสเตอร์ เพื่อนำเสนอและตอบข้อซักถามแก่ผู้ที่สนใจ เวลาจะแจ้งให้ทราบในภายหลัง